stanford-oval/wikipedia huggingface dataset:
החבר (רטוריקה)

הֶחְבֵּר (בלועזית: אנתיממה; מיוונית ἐνθύμημα, enthymeme) הוא המקבילה הרטורית של הסילוגיזם בלוגיקה. ההחבר הוא היסק חסר, כלומר היסק שאחת מהנחותיו הושמטה, והוא בנוי על הנחה אחת ומסקנה. הסיבה שבעטיה מושמטת אחת ההנחות של הטיעון, היא שאותה הנחה ידועה כבר לקהל היעד, או מוסכמת ומובנת מאליה. על-פי הפילוסוף היווני אריסטו, ההחבר הוא אמצעי השכנוע החזק ביותר.
אטימולוגיה

ההחבר הוא תרגומה העברי של המילה אנתיממה (enthymeme) מהשפה היוונית. ביוונית, מורכבת המילה אנתיממה מ"תימוס" (thymos), מילה המציינת נפש, ומהמילה אֵן (en), שמשמעה "תוך". לפיכך, משמעות המילה אנתיממה ביוונית הוא "בתוך הנפש". השם ניתן לצורת ההיסק הזה כיוון שאחת ההנחות של הטיעון מובלעת כבר "בתוך הנפש" של השומע.
הבחירה ב"החבר" כתרגום למילה אנתיממה נעשתה על ידי גבריאל צורן. צורן מסביר את הנימוקים שהביאו אותו לבחור בתרגום זה:
"לצורך התרגום בחרתי במונח שמבנהו המורפולוגי מתאים לזה של 'היסק' ומבחינה סמנטית מצביע על משהו פחות הדוק. כשם ש'היסק' קשור במסקנה כך קשור 'החבר' לחיבור. הבאתי בחשבון כי המלה 'החבר' במשמעה המילוני היא המקבילה העברית ל'אסוציאציה'. אבל בכל-זאת המלה העברית נראתה לי עדין 'פנויה' יחסית, ולא רווחת במשמעה זה, ומאידך אין להתכחש לכך שקיימת זיקה מסוימת בין הקישור הרטורי לקישור האסוציאטיבי"
בימי הביניים תרגמו את האנתיממה כ"סימן".
הסבר

ההחבר הוא היסק לוגי, אך זהו היסק שחסרה בו אחת מהנחותיו. ההיסק הלוגי אינו תלוי במאזינים וקשור רק למונחים הנמצאים בטיעון עצמו. בחקירה הלוגית אין כל פניה לנמען, שכן ההוכחה עומדת בפני עצמה. לעומת זאת, ההחבר מובא בזמן נאום או במהלך ויכוח, לכן הוא תלוי בצד שני השומע את הטיעון. ההחבר הוא טיעון בעל תכלית רטורית.
בלוגיקה אנו מסיקים מסקנה מתוך מספר הקדמות. לדוגמה:
א. כל בני האדם הם בני תמותה
ב. סוקרטס הוא בן אדם
לכן:
סוקרטס הוא בן תמותה
בניגוד להיסק, בהחבר לא מציעים את כל ההקדמות, אלא רק את אלו שרלוונטיות לבניית הטיעון, ועל ההנחות הידועות והמקובלות מדלגים, כיוון שממילא הן ידועות למאזין. לדוגמה:
"הלנה הייתה אצילת רוח, כי כך פסק תסאוס."
מסקנת ההחבר, "הלנה הייתה אצילת רוח", מוסקת מהקביעה ש"כך פסק תסאוס". ההנחה "מה שפוסק תסאוס הוא נכון" הושמטה מהטיעון, כיוון שהמאזין מסכים איתה מלכתחילה. ההיסק שעומד מאחורי ההחבר הזה נראה כך:
א. מה שפוסק תסאוס נכון
ב. תסאוס פסק שהלנה הייתה אצילת רוח
לכן:
הלנה הייתה אצילת רוח
ההחבר נבדל מן ההיסק גם ברמת הוודאות של הנחות הטיעון. בעוד שההיסק מבוסס על אמיתות הכרחיות, ההחבר מבוסס על דברים סבירים או מוסכמים בלבד.
ההחבר כטיעון רטורי

מטרת ההחבר היא השכנוע, על כן תנאי הכרחי של כל החבר זה שהקדמותיו תהיינה מקובלת על קהל היעד. על-כך כותב גבריאל צורן את הדברים הבאים:
"יכול ההחבר להיות מבוסס על אמת הכרחית או הסתברותית, הוא יכול לפרט את הנחותיו או לעבור עליהן בשתיקה, אך לעולם הוא לא יפעל כאמצעי שכנוע אם לא תהיה הנחת היסוד שלו גלומה בתוך השקפותיו של הקהל. יתר על כן, היכולת של ההחבר לוותר על ציון של אחת מהנחותיו, והתכיפות שבה הוא עושה זאת, מקורה בעובדה שאותה הנחה מקובלת על הקהל לחלוטין, והקהל יכול להשלימה. כך אפוא ניתן להבין כיצד ההחבר הוא 'גוף השכנוע'. זאת מפני שבצד התשתית הלוגית שלו, הוא מבוסס גם על מערכת היחסים שבין הדובר וקהלו, מערכת שהיא ייחודית לסיטואציה רטורית, והיא היחידה המאפשרת להגיע לתכלית המבוקשת של הרטוריקה, דהיינו השכנוע".
ראו גם

רטוריקה
לוגיקה
סילוגיזם
דדוקציה
חמשת הקאנונים
לקריאה נוספת

אריסטו, "הרטוריקה", ספריית פועלים 2002
נתן שפיגל, "אמנות השכנוע - הנואם וקהלו", הוצאת ספרים על שם י"ל מאגנס
סל קליטה

סל קליטה הוא הסיוע הכספי הניתן לעולה חדש בתחילת שהותו בישראל. הסיוע אמור לכסות את הוצאות המחיה במהלך חצי שנת לימודי עברית באולפן ושכר דירה בשנה הראשונה. סל הקליטה מוענק על ידי משרד העלייה והקליטה.
בתחילה ניתן סל הקליטה רק לחלק מהעולים החדשים, לאלה שלא הגיעו מארצות רווחה, אלא ממזרח אירופה, מאמריקה הלטינית ומחלק מארצות אפריקה ואסיה. החל מ-1 בינואר 2002 ניתן סל הקליטה גם לעולים מצרפת ומדרום אפריקה והחל מ-1 בדצמבר 2002 מוענק סל הקליטה לכל העולים החדשים.
זכאים לקבלת סל קליטה מי שהגיעו ארצה כעולים חדשים ולא שהו בישראל בשלוש השנים שקדמו לכך תקופה העולה על 18 חודשים (רצופים או מצטברים). את סל הקליטה אפשר לתבוע רק במהלך השנה הראשונה לאחר ההגעה לישראל. סל הקליטה נפרס ל-7 תשלומים ועזיבת הארץ בתקופה זו מפסיקה את תשלומי סל הקליטה, ועם חזרתו ארצה על הזכאי לפנות למשרד העלייה והקליטה לחידוש התשלומים.
סכום סל הקליטה משתנה על פי המצב המשפחתי של העולה, מספר הילדים וגילם. לדוגמה, בשנת 2022 הסכום למשפחה בת ארבע נפשות (זוג הורים ושני ילדים) עמד על 53,000 - 60,000 שקלים, כתלות בגיל הילדים. בנוסף, זכאים העולים לדמי קיום, פטור ממכס או החזר מכס, סיוע בשכר דירה, ולעיתים גם לסיוע ממשרד הרווחה.
ראו גם

דיני פניות ציבור בנושאי עליה וקליטה במשרדי מדינת ישראל
הערות שוליים

↑  מחשבון סל קליטה באתר הממשלה
↑  מיקי פלד, לאילו הטבות זכאים עולים חדשים?, באתר כלכליסט, 19 בינואר 2010
פסק דין פרוז'אנסקי נגד חברת "לילה טוב"

| --- | --- |

 מידע החלטה
 ערכאה:  בית המשפט העליון
 תאריך החלטה:  כז כסלו התשע"ו (16 בנובמבר 2011)
 החלטה
 קבלת העתירה – החלת גיל מינימום שונה בין גברים לנשים בכניסה למועדון מהווה אפליה אסורה
 חברי המותב
 חברי המותב:  יורם דנציגר, אדמונד לוי, סלים ג'ובראן
 
רע"א 8821/09 פבל פרוז'אנסקי נגד חברת "לילה טוב הפקות בע"מ" שניתן בשנת 2011, הוא פסק דין שניתן בבית המשפט העליון ב-16 בנובמבר 2011. פבל פרוז'אנסקי הוא יליד שנת 1984, אשר כניסתו למועדון נמנעה בשל גילו בעוד שלנשים ילידות אותה השנה הכניסה התאפשרה. בית המשפט קבע כי ההבחנה אשר עשתה החברה מהפעילה את המועדון בין גברים לנשים בקביעת גיל המינימום היא אפליה אסורה על פי חוק. פסק דין זה היה הפעם הראשונה בה חוק איסור הפליה במוצרים, בשירותים ובכניסה למקומות בידור ולמקומות ציבוריים זכה לדיון מעמיק.
רקע

חוק איסור הפליה, אשר נחקק בשנת 2000, אוסר על מי שמפעיל מקום ציבורי או מספק שירות ציבורי להפלות בשירות הציבורי או בכניסה למקום הציבורי מחמת גזע, דת או קבוצה דתית, לאום, ארץ מוצא, מין, נטייה מינית, השקפה, השתייכות מפלגתית, גיל, מעמד אישי, או הורות. הזכות לשוויון היא זכות יסוד במשפט הישראלי אשר הוכרה כבר במגילת העצמאות בשנת 1948 עם הקמת מדינה ישראל. במגילה צוין כי מדינת ישראל "תקיים שוויון זכויות חברתי ומדיני גמור לכל אזרחיה, בלי הבדל דת גזע ומין".
חברת לילה טוב מפעילה מועדון בשם "טרומן קפוטה" בעיר רחובות. החברה קבעה כי גיל הכניסה המינימלי של המבקרים יהיה שונה בין גברים לנשים (לגברים – ילידי 1982 ולנשים – ילידות 1984).
פבל פרוז'אנסקי הוא יליד שנת 1984. הוא הגיע מספר פעמים למועדון אותו מפעילה החברה וכניסתו לא הותרה בשל גילו.
הליכים קודמים

פרוז'אנסקי הגיש תביעה כספית על סך ₪30,000 לבית המשפט לתביעות קטנות בגין אפליה פסולה בניגוד לחוק איסור הפליה. חברת לילה טוב הגישה כתב הגנה וכתב תשובה אך לא התייצבה לדיון. בית המשפט החליט לעיין בכתבי הטענות וקבע כי התביעה צריכה להדחות וזאת שעל פי חוק אין מניעה להפליה מחמת גיל בכניסה למקומות ציבוריים כהגדרתם בחוק. פרוז'אנסקי ערער על החלטה זו לבית המשפט המחוזי. הוא טען שבנוסף לטענה בדבר האפליה, על פי תקנה 11 לתקנות השיפוט בתביעות קטנות (סדרי דין), התשל"ז-1976, בית המשפט לתביעות קטנות היה צריך לקבל את התביעה כיוון שהחברה לא התייצבה לדיון. בית המשפט המחוזי דחה את הבקשה וקבע כי ההבחנה שנעשתה על ידי החברה היא הבחנה מותרת וכי על פי תקנה 11 לתקנות השיפוט בית המשפט חייב לפסוק על פי עובדות כתב התביעה, אך הוא אינו מוגבל למסקנות המשפטיות שהסיק התובע מעובדות אלה. על פסק הדין של בית המשפט המחוזי הגיש פרוז'אנסקי בקשת רשות ערעור לבית המשפט העליון.
טענות הצדדים

המחלוקת בין הצדדים בהיא אם חברת לילה טוב פעלה כדין כאשר מנעה כניסה של אנשים למועדון בשל גילם.
לטענת פרוז'אנסקי, בית המשפט לתביעות קטנות ובית המשפט המחוזי טעו בפסיקתם, שכן חוק איסור הפליה אוסר על הפליה על בסיס מגדרי בכניסה למקומות ציבוריים. פרוז'אנסקי התייחס לטענות החברה מבית המשפט המחוזי, שם טענה שההבחנה בין גברים לנשים היא מוצדקת כיוון שגברים מועדים לפורענות יותר מנשים. פרוז'אנסקי טוען כי מדובר בטענה שאינה מבוססת על מחקר מדעי ומבוססת על דעה קדומה. הוא התייחס לטענה נוספת של החברה על פיה נשים מתבגרות מהר יותר מגברים וטען שאין כל קשר בין השינויים הפיזיולוגיים בין נשים לגברים לבין ההבחנה שעשתה החברה בכניסה למועדון. עוד טוען פרוז'אנסקי כי החברה עושה שימוש ציני בהבדלים בין גברים לנשים וזאת כדי להכשיר את מדיניות ההפליה הפסולה בה היא נוקטת.
לטענת חברת לילה טוב, ההבחנה שהיא עשתה בכללי הכניסה לא היוותה אפליה אסורה על פי החוק. ראשית טענה החברה כי היא עוסק פרטי הנהנה מחופש העיסוק, זכות הקניין ומחופש ההתקשרות ולכן הדבר מקנה לה את הזכות להציב רף מינימלי של גיל לבאים למועדון אשר נועד להקנות למועדון "נופך בוגר ומיושב". החברה הציגה דוגמאות לכך שקביעת גיל המינימום דבר נפוץ בחיינו (גיל להוצאת רישיון, הגיל לאחריות פלילית, גיל המינימום לנישואין ועוד). עוד טענה החברה כי על פי החוק לא ניתן להתייחס לגברים בכלל ואל גברים שגילם נמוך מגיל 26 כאל קבוצה עליה נועד החוק להגן. לפרשנות החברה החוק נועד להגן על קבוצות חלשות אשר סובלות מהפליה היסטורית ושלהפלייתן נלווים אלמנטים של השפלה ופגיעה באוטונומיה. בהקשר זה טוענת החברה כי פרוז'אנסקי לא סבל מהשפלה והציגה את קביעת בית המשפט לתביעות קטנות על פיה פרוז'אנסקי חזר מספר פעמים למועדון במטרה לבסס את תביעתו.
החברה טענה כי ההבחנה בין גברים לנשים היא שולית וזמנית וכי לא מדובר על אפליה על בסיס מין וזאת בשל העובדה שהכניסה לגברים מותרת מגיל 26. בהקשר להבחנה בין נשים וגברים החברה טענה כי ההבחנה רלוונטית ולגיטימית וזאת בשל העובדה כי מבחינת סטטיסטית בקרב זוגות רבים הגבר מבוגר מהאישה. לנוכח זאת טענה החברה כי ישנה הצדקה מבחינת עסקית לקביעת גיל כניסה מינימלי נמוך יותר לנשים וזאת כדי לא לאבד לקוחות פוטנציאלים רבים. לבסוף הציגה החברה מספר חוקים בהם אפילו המחוקק מבחין בין גברים לנשים (חוק גיל הפרישה, חוק שירות ביטחון) ומסיקה שמכך שמקל וחומר גם היא יכולה לבצע הבחנה בין גברים לנשים.
בעקבות פסק הדין

החלטת בית המשפט העליון הפכה לתקדים במשפט הישראלי וכיום אסורה ההפליה מחמת גיל בין גברים לנשים בכניסה למועדונים.
פסק הדין אוזכר בכ-160 פסקי דין ושימש כהלכה. כך לדוגמה בפסק דין ת"א 11009-11-13 שימש פסק הדין כבסיס לכך שמרכז "גלי גיל" מנע את כניסתה של פלונית לבריכה וזאת בשל מחלת הפסוריאזיס בה היא חולה. בהתאם, קיבל את המשפט את העתירה ופסק לתובעת פיצויים.
בפברואר 2017 אושר בכנסת להוסיף לחוק איסור להפלות גם מחמת מקום מגורים.
ראו גם

בג"ץ אליס מילר
חוק שיווי זכויות האישה
פמיניזם בישראל
חוק יסוד כבוד האדם וחירותו
האגודה לזכויות האזרח בישראל
לקריאה נוספת

נילי כהן, "השוויון מול חופש החוזים", המשפט א, 131, 135-13 (1993)
גבריאלה שלו, "דיני חוזים-החלק הכללי", 84-82 (2005)
נויה רימלט, הפמיניזם המשפטי מתאוריה למעשה- המאבק לשוויון בין המינים בישראל ובארצות הברית, הוצאת הספרים של אוניברסיטת חיפה ופרדס הוצאה לאור,2010
דפנה ברק-ארז, תקדימיוֹת - נשים קובעות תקדים במשפט הישראלי, כנרת, זמורה, דביר, 2024, הפרק "הנחה ואנחה: לא תמיד היא טובה", עמ' 245–247.
הערות שוליים

↑  רע"א 8821/09 פבל פרוז'אנסקי נ' חברת לילה טוב הפקות בע"מ, פורסם בנבו) בשנת 2011
1 2 3 4 5  סעיף 3(א) לחוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א–2000
↑  תקנה 11 לתקנות השיפוט בתביעות קטנות (סדרי דין) התשל"ז 1976
↑  נופך- גיוון. החברה רצתה להקנות למועדון גוון של אנשים בוגרים.
↑  עניין פרוז'אנסקי, ה"ש מס' 1 לעיל, פס' 8 לפסק הדין
↑  עניין פרוז'אנסקי, ה"ש מס' 1 לעיל, פס' 38 לפסק הדין
↑  עניין פרוז'אנסקי, ה"ש מס' 1 לעיל, פס' 39 לפסק הדין
↑  סעיף 2(א) לחוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א-2000
↑  הצעת חוק איסור הפליה במוצרים, בשירותים ובכניסה למקומות ציבוריים, התשס"א-2000
↑  עניין פרוז'אנסקי, ה"ש מס' 1 לעיל, פס' 20
↑  עניין פרוז'אנסקי, ה"ש מס 1, פס' 24 לפסק הדין
↑  סעיף 6 לחוק איסור הפליה במוצרים, בשירותים ובכניסה למקומות בידור ולמקומות ציבוריים, תשס"א-2000
↑  עניין פרוז'אנסקי, ה"ש מס' 1 לעיל, פס' 32 לפסק הדין
↑  עניין פרוז'אנסקי, ה"ש מס' 1 לעיל, פס' 33 לפסק הדין
↑  עניין פרוז'אנסקי, ה"ש מס' 1 לעיל, פס' 34 לפסק הדין
↑  עניין פרוז'אנסקי, ה"ש מס' 1 לעיל, פס' 35 לפסק הדין
↑  עניין פרוז'אנסקי, ה"ש מס' 1 לעיל, עמ' 26, פס' מס' 2 לפסק הדין
↑  עניין פרוז'אנסקי, ה"ש מס' 1 לעיל, פס' מס' 4 לעמ' 29 לפסק הדין
1 2  עניין פרוז'אנסקי, ה"ש מס' 1 לעיל, עמ' 34 פס' 2 לפסק הדין
↑  עניין פרוז'אנסקי, ה"ש מס' 1 לעיל, עמ' 35 פס' 3 לפסק הדין
↑  עניין פרוז'אנסקי, ה"ש מס' 1 לעיל, עמ' 36 פס' 1 לפסק הדין
↑  ת"א 11009-11-13 פלונית נ' גלי גיל מרכז לספורט ונופש בקרית מוצקין בע"מ (אשר פורסם בנבו)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פסק דין פרוז'אנסקי נגד חברת "לילה טוב"".
טייסות חיל האוויר הישראלי

רשימת טייסות הטיסה של חיל האוויר הישראלי. כלי הטיס המודגשים הם כלי הטיס המשרתים בטייסת כיום.
טייסות מסוקים

| 0 | 1 | 2 | 3 | 4 | 5 |
| --- | --- | --- | --- | --- | --- |
| יחידה | שם | סמל | כלי טיס | סטטוס | בסיס אם/בסיס אחרון |
| טייסת 113 | טייסת הצרעה |  | אוראגן - 1955~1973 נשר - 1973~1976 כפיר - 1976~1986 AH-64A אפאצ'י ("פתן") - 1990~2005 AH-64D אפאצ'י לונגבאו ("שרף") - 2005~ | פעילה | רמון |
| טייסת 114 | טייסת מובילי הלילה |  | סופר פרלון ("צרעה") - 04/1966~1991 CH-53 סי סטאליון ("יסעור 2025") - 10/1969~07/2023 | מודממת | תל נוף |
| טייסת 118 | טייסת דורסי הלילה |  | CH-53 סי סטאליון ("יסעור 2025") - 08/1970~ | פעילה | תל נוף |
| טייסת 123 | טייסת ציפורי המדבר |  | בל-47 - 09/1965~1968 אלואט 2 - 1965~1967 בל 205 - 1969~1978 בל 212 ("אנפה") - 1978~2002 UH-60 בלק-הוק ("ינשוף") - 08/2002~ | פעילה | פלמחים |
| טייסת 124 | טייסת החרב המתהפכת |  | הילר 360 - 05/1951~1959 סיקורסקי S-55 ("יונה") - 10/1956~1963 אלואט 2 - 07/1957~1965, סיקורסקי S-58 ("תרנגול") - 02/1958~1969, בל 205 - 1968~1975 בל 212 ("אנפה") - 1975~2002 UH-60 בלק-הוק ("ינשוף") - 08/1994~ | פעילה | פלמחים |
| טייסת 125 | טייסת המסוקים הקלים |  | אלואט 2 - 1967~1983 בל 212 ("אנפה") - 1978~2003 בל 206 ג`ט ריינג`ר ("סייפן") - 07/1971~2003, בל 206 לונג ריינג'ר ("סייפנית") - 1984~2003 | מודממת | שדה דב (סגור) חצור |
| טייסת 190 | טייסת מגע הקסם |  | MD500 דיפנדר ("להטוט") - 03/1980~1996?, AH-64A אפאצ'י ("פתן") - 1995~ | פעילה | רמון |
| טייסת 193 | טייסת מגיני המערב |  | HH-65 (דולפין) - 08/1987~1997, AS-565 פנתר ("עטלף") - 08/1996~ | פעילה | רמת דוד |
טייסות תובלה, בקרה, מודיעין, וכיבוי

| 0 | 1 | 2 | 3 | 4 | 5 |
| --- | --- | --- | --- | --- | --- |
| יחידה | שם | סמל | כלי טיס | סטטוס | בסיס אם/בסיס אחרון |
| טייסת 100 | טייסת הגמל המעופף הטייסת הראשונה |  | פייפר סופר-קאב - 09/1948~1965?, צסנה 180 - 1960?~1978?, דורניר-27 - 1964~1985?, P-149 פיאג'יו - 1968~1970, צסנה 206 - 1968~1974, דורניר-28 - 02/1971~2005, קינג אייר B200 ("צופית") - 1984~ בוננזה A36 ("חופית") - 12/2004~ | פעילה | חצור |
| טייסת 103 | טייסת הפילים |  | DC-3 דקוטה - 07/1948~06/1971, DC-5 דאגלס - 07/1948~1949, בופייטר - 07/1948~1949, מוסקיטו - 07/1948~1952, הדסון - 10/1948~1950, נורד נוראטלס - 11/1956~1978, C-130 הרקולס ("קרנף") - 1976~2013, C-130J סופר הרקולס ("שמשון") - 2014~ | פעילה | נבטים |
| טייסת 120 | טייסת ענקי המדבר |  | DC-3 דקוטה - 05/1963~06/1971, סטרטוקרוזר ("ענק") - 07/1964~1978, C-130 הרקולס ("קרנף") - 1971~1973, סי-סקאן ("שחף") - 1978~2016, בואינג 707 ("ראם") - 11/1973~ | פעילה | נבטים |
| טייסת 122 | טייסת הנחשון |  | DC-3 דקוטה - 05/1971~08/2000, OV-1D מוהוק ("עטלף") - 08/1974~03/1982, ערבה - 10/1983~2004, גאלפסטרים G500 ("נחשון שביט") - 06/2005~ גאלפסטרים G550 ("נחשון עיטם") - 06/2005~ גאלפסטרים G550 ("נחשון אורון") - 04/2021~ | פעילה | נבטים |
| טייסת 131 | טייסת אבירי הציפור הצהובה |  | C-130 הרקולס ("קרנף") - 1973~ | פעילה | נבטים |
| טייסת 135 | טייסת מלכי האוויר |  | צסנה 206 - 1974~1997, איילנדר - 1974~1977?, ביצ'קראפט קווין אייר B-80 ("זמיר") - 1974~2003, TB-20 טרינדד ("פשוש") - 02/1995~04/2005, ביצ'קראפט RC-12D ("קוקיה") - 1984~12/2018, קינג אייר B200 ("צופית") - 1984~12/2018, בוננזה A36 ("חופית") - 12/2004~12/2018 | מודממת | שדה דב (סגור) חצור |
| טייסת 145 טייסת מילואים חירום | "גף הראלד" – כנף 15 "גף ויקאונט" – בח"א 27 |  | ויקרס ויקאונט (אנ') – בשנים?  דארט הראלד (אנ') – בשנים?  המטוסים של חברת ארקיע, גויסו בעיתות חירום בשנים – ? הטייסת נסגרה ב-1 בספטמבר 1982 | מודממת | שדה דב – כנף 15 (סגור) בח"א 27 – לוד (סגור) |
| טייסת 192 | טייסת ההוקאיי |  | E-2C הוקאיי ("דיה") - 1978~1994 | מודממת | חצרים |
| טייסת 249 | טייסת ציפורי האש |  | אייר טרקטור AT-802F‏ - 02/2011~11/2016 | הועברה ליחידה האווירית של משטרת ישראל | שדה דב (סגור) חצור |
טייסות כלי טיס מוטסים מרחוק

| 0 | 1 | 2 | 3 | 4 | 5 |
| --- | --- | --- | --- | --- | --- |
| יחידה | שם | סמל | כלי טיס | סטטוס | בסיס אם/בסיס אחרון |
| טייסת 144 | טייסת עוף החול |  | נשר - 1972~1981, כפיר - 1982~1994, F-16A/B ("נץ") - 1994~2005 אורביטר ("ניצוץ") - 2022~ | פעילה | חצור |
| טייסת 147 | טייסת האיל הנוגח |  | סטירמן - 10/1956~11/1956, פוגה CM.170 מגיסטר ("צוקית") - 05/1967~06/1967, A-4 סקייהוק ("עיט") - 1978~1985 הרמס 900 ("כוכב") - 04/2024~ | פעילה | פלמחים |
| טייסת 160 | טייסת ציידי הצללים |  | MD500 דיפנדר ("להטוט") - 11/1979~03/1980, AH-1 קוברה ("צפע") - 1974~08/2013 כטמ"ם מסווג - 2020~ | פעילה | רמת דוד |
| טייסת 161 | טייסת הנחש השחור |  | AH-1 קוברה ("צפע") - 1985~2005, הרמס 450 ("זיק") - 03/2012~, | פעילה | פלמחים |
| טייסת 166 | טייסת ציפורי האש |  | הרמס 450 ("זיק") - 1999~2021 הרמס 900 ("כוכב") - 11/2015~ | פעילה | פלמחים |
| טייסת 200 | טייסת המל"טים הראשונה |  | פיירבי 147I ("מבט") - 1971~?198, MQM-74A צ'אקר ("תלם") - 1971~?198, פיירבי 1 ("שדמית") - 1975~?199, סקאוט ("זהבן") - 06/1979~04/2004, סרצ'ר ("חוגלה") - 1992~2005, סרצ'ר 2 ("כוכב לבן") - 1998~2005, הרון 1 ("שובל") - 2005~ | פעילה | חצור |
| טייסת 210 | טייסת הנשר הלבן וגם טייסת המל"טים השלישית |  | הרון TP ("איתן") - 02/2010~ | פעילה | תל נוף |
| טייסת הברון האדום | טייסת הברון האדום |  | הרון TP ("איתן") - 28 בינואר 2019~ | פעילה | תל נוף |
טייסות הדרכה ואימון

| 0 | 1 | 2 | 3 | 4 | 5 |
| --- | --- | --- | --- | --- | --- |
| יחידה | שם | סמל | כלי טיס | סטטוס | בסיס אם/ בסיס אחרון |
| בית הספר לטיסה (ביס"ט 12) | טייסת מיון |  | סטירמן - 1949~07/1961, פייפר PA-18 סופר-קאב - 1962~2002, גרוב G-120A ("סנונית") - 2002~ | פעילה | חצרים |
| בית הספר לטיסה (ביס"ט 12) | טייסת אימון ראשוני קרב / אימון ראשוני נווטי קרב |  | הרווארד - 1949~1960, פוקר S-11 אינסטרוקטור - 1951~1953, פוגה CM.170 מגיסטר ("צוקית") - 07/1960~06/2010, T-6 טקסאן II ("עפרוני") - 07/2009~ | פעילה | חצרים |
| בית הספר לטיסה (ביס"ט 12) | טייסת אימון מדריכי טיסה / הצוות האווירובטי |  | סטירמן - 1949~1961, הרווארד - 1949~1960, פוגה CM.170 מגיסטר ("צוקית") - 1960~2010, T-6 טקסאן II ("עפרוני") - 07/2009~ | פעילה | חצרים |
| בית הספר לטיסה (ביס"ט 12) | טייסת אימון מתקדם תובלה |  | איירספיד אוקספורד/קונסול - 03/1949~04/1956, אוורו אנסון - 03/1949~1956, ביצ'קראפט קווין אייר B-80 ("זמיר") - 1974~06/2003, קינג אייר B200 ("צופית") - 2003~ | פעילה | חצרים |
| בית הספר לטיסה (ביס"ט 12) | טייסת אימון ראשוני מסוקים |  | בל-47 - 1965~1968, בל 205 - 1968~1978, בל 206 ג`ט ריינג`ר ("סייפן") - 1971~ אגוסטה וסטלנד AW119 קואלה ("עופר") - 5/2024~ | פעילה | חצרים |
| בית הספר לטיסה (ביס"ט 12) | טייסת אימון מתקדם מסוקים |  | בל 205 - 1968~1978, בל 212 ("אנפה") - 1978~2002, AH-1 קוברה ("צפע") - 1996~2014, UH-60 בלק-הוק ("ינשוף") - 2002~ | פעילה | חצרים |
| בית הספר לטיסה (ביס"ט 12) | טייסת אימון נווטי תובלה ומכוננים |  | ההכשרה מתבצעת על מטוסי תובלה מבצעיים מטייסות הבסיס | פעילה | נבטים |
| טייסת 420 | טייסת מאמני קרב |  | ההכשרה מתבצעת על מאמנים (סימולטורים) | פעילה | חצור |
| טייסת 320 | טייסת מאמני כטמ"ם ומסוקים |  | ההכשרה מתבצעת על מאמנים (סימולטורים) | פעילה | פלמחים |
טייסות ניסוי ואחרות

| 0 | 1 | 2 | 3 | 4 | 5 |
| --- | --- | --- | --- | --- | --- |
| יחידה | שם | סמל | כלי טיס | סטטוס | בסיס אם/בסיס אחרון |
| מרכז ניסויי טיסה | טייסת מרכז ניסויי טיסה 5601 |  | כל כלי הטיס בחיל | פעילה | תל נוף |
הערות שוליים

↑  תצוגה לא מלאה של כל סמלי הטייסות
↑  עמית מרצ'לי, ‏סוף עידן ה״ברק 1״ החד מושבי בחיל-האוויר, באתר חיל האוויר הישראלי, 15 ביולי 2024
↑  אבינעם מיסניקוב, ‏טייסת החירום 145, באתר "מרקיע שחקים"
↑  מלחמת יום הכיפורים מפות ומבצעים, עמ' 283, משרד הביטחון - ההוצאה לאור, צה"ל - המחלקה להיסטוריה, שנת 2023, באתר צה"ל
↑  בח"א 27 – 1965-2008, משרד הביטחון - ההוצאה לאור, 2008, עמ' 35, באתר הספרייה הדיגיטלית לההיסטוריה ומורשת חיל האוויר
↑  זהר נייגר, ‏מסדר עוף החול: פלטפורמה חדשה בחיל, באתר חיל האוויר הישראלי, 3 באוגוסט 2022
| טייסות חיל האוויר הישראלי |
| --- | --- | --- |
| מטוסי קרב |  הפטישים (69) •  הקרב הראשונה (101) •  הנמר המעופף (102) •  העקרב (105) •  חוד החנית (106) •  אבירי הזנב הכתום (107) •  העמק (109) •  אבירי הצפון (110) •  הדרקון המעופף/ הטייסת האדומה (115) •  אריות הדרום (116) •  הסילון הראשונה (117) •  העטלף (119) •  אבירי הזנב הכפול (133) •  נשר הזהב (140) •  התוכי המנפץ (149) •  האחת (201) •  הנגב (253) •  מרכז המדינה (254) |  |
| מסוקים |  הצרעה (113) •  מובילי הלילה (114) •  דורסי הלילה (118) •  ציפורי המדבר (123) •  החרב המתהפכת (124) •  המסוקים הקלים (125) •  מגע הקסם (190) •  מגיני המערב (193) |  |
| תובלה, כיבוי, בקרה ומודיעין |  הגמל המעופף/ הטייסת הראשונה (100) •  הפילים (103) •  ענקי המדבר (120) •  הנחשון (122) •  אבירי הציפור הצהובה (131) •  מלכי האוויר (135) •  ההוקאיי (192) •  טייסת הכיבוי (249) |  |
| כלי טיס מאוישים מרחוק |  עוף החול (144) •  האיל הנוגח (147) •   ציידי הצללים (160) •  הנחש השחור (161) •  ציפורי האש (166) •  המל"טים הראשונה (200) •  הנשר הלבן (210) •  הברון האדום |  |
| טייסות מדמי טיסה |  טייסת מאמני כטב"ם ומסוקים (320) •  טייסת מאמני קרב (420) |  |
| ניסוי |  טייסת מרכז ניסויי טיסה (5601) |  |
| כנף 2 | טייסת 150 • טייסת 199 • טייסת 248 |  |
| הטייסות הראשונות | טייסת תל אביב (1) • טייסת הנגב (2) • טייסת הגליל (3) |  |
הוועדה ליציבות פיננסית

הוועדה ליציבות פיננסית היא ועדה שקמה מתוקף חוק בנק ישראל, שמטרתה לתמוך ביציבותה של המערכת הפיננסית בישראל ובפעילותה הסדירה, באמצעות תיאום, שיתוף פעולה ושיתוף מידע בין כל רשויות הפיקוח הפיננסיות - משרד האוצר, בנק ישראל והרגולטורים הפיננסיים רשות שוק ההון ורשות ניירות ערך.
רקע

יציבות פיננסית היא תנאי הכרחי להשגת צמיחה כלכלית בת-קיימא ולשם השגת רמה גבוהה של השקעות ותעסוקה במשק.
בעקבות המשבר הכלכלי העולמי שפקד את כלכלות העולם בשנת 2008, גברה ההבנה כי לצורך הבטחת יציבות פיננסית מערכתית אין די ביציבותו של מוסד פיננסי אחד או של כל גוף פיננסי בנפרד, אלא נדרש תכלול כלל-מערכתי.
הקמת הוועדה

מאז 2012 עלה שוב ושוב הצורך בהקמתה בדו"חות של קרן המטבע הבין-לאומית. ב-25 בינואר 2017 הונחה לראשונה הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017 על שולחן הכנסת לקריאה ראשונה. ב-28 בנובמבר 2018 הוקמה הוועדה באופן רשמי, לאחר שעברה הצעת החוק בקריאה שנייה ושלישית ואושרה בכנסת ברוב של 111 תומכים ונרשמה בספר החוקים של מדינת ישראל.
ב-1 באפריל 2019 נערכה הפגישה הראשונה של הוועדה ליציבות פיננסית.
הרכב חברי הוועדה

נגיד בנק ישראל - יו"ר הוועדה
מנכ"ל משרד האוצר - סגן יו"ר הוועדה
המשנה לנגיד בנק ישראל
החשב הכללי במשרד האוצר
המפקח על הבנקים
הממונה על שוק ההון, ביטוח וחיסכון
הממונה בבנק ישראל על הפיקוח על מערכות התשלומים
יו"ר רשות ניירות ערך
ראש המועצה הלאומית לכלכלה - משקיף
לקריאה נוספת

צבי זרחיה ועמרי מילמן, אחרי שנים של תקיעות: הוועדה ליציבות פיננסית יוצאת לדרך, באתר כלכליסט, 14 באוקטובר 2018
ראו גם

דיני פניות ציבור בנושאי מיסים ואוצר במשרדי מדינת ישראל
הערות שוליים

1 2 3  הצעת חוק בנק ישראל (תיקון מס' 4) (הוועדה ליציבות פיננסית), התשע"ז-2017, באתר הכנסת, ‏25 בינואר 2017
↑  אושר סופית: הקמת ועדה ליציבות פיננסית, באתר הכנסת, ‏26 בנובמבר 2018
↑  חוק בנק ישראל (תיקון מס' 7), התשע"ט-2018, באתר הכנסת
↑  היום התקיימה הפגישה הראשונה של הוועדה ליציבות פיננסית, באתר בנק ישראל, ‏1 באפריל 2019
מוזיאון הטבע התנ"כי

| --- | --- |

 מידע כללי
 סוג:  מוזיאון חינוכי, מוזיאון טבע
 כתובת:  אזור התעשייה הרטוב
 מיקום:  מועצה אזורית מטה יהודה
 מדינה:  ישראל ישראל
 מייסדים:  הרב ד"ר נתן סליפקין
 הקמה ובנייה
 תקופת הבנייה:  ?–2014
 תאריך פתיחה רשמי:  2014 
 
 קואורדינטות:  31°45′15″N 34°59′43″E﻿ / ﻿31.7542°N 34.9953°E﻿ / 31.7542; 34.9953
 http://www.biblicalnaturalhistory.org
  (למפת השפלה מוגדלת) מוזיאון הטבע התנ"כי(למפת השפלה רגילה) מוזיאון הטבע התנ"כי(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון הטבע התנ"כי(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מוזיאון הטבע התנ"כי
 
מוזיאון הטבע התנ"כי הוא מוזיאון טבע חינוכי בנושא בעלי חיים בתנ"ך שנמצא באזור התעשייה הר-טוב. כחלק מהמוזיאון יש במקום גם גן חיות ופינת חי.
היסטוריה

המוזיאון הוקם בשנת 2014 על ידי ד״ר נתן סליפקין, ושוכן באזור התעשייה הרטוב שבמועצה אזורית מטה יהודה. בעבר שכן באזור התעשייה הצפוני של בית שמש בקרבת תחנת הרכבת בית שמש.